[]3.การประกอบธุรกิจของแต่ละสายผลิตภัณฑ์ 

การประกอบธุรกิจของแต่ละสายผลิตภัณฑ์ (ดูรายงานในหัวข้อ 2 การประกอบธุรกิจ)

3.1 ลักษณะผลิตภัณฑ์และบริการ

ลักษณะของผลิตภัณฑ์หรือบริการ บริษัทฯ แยกผลิตภัณฑ์ออกตามประเภทที่ลูกค้าจ้างผลิตได้ดังนี้

3.1.1 พลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้าและอิเลคทรอนิกส์
ชิ้นส่วนกระติกน้ำ เป็นต้น

3.1.2 แม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติกในข้อ 3.1.1
ซึ่งลูกค้าเป็นผู้จ้างทำผลิตแม่พิมพ์ ประกอบด้วย
แม่พิมพ์ที่เป็นชิ้นส่วนยานยนต์,แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆที่ลูกค้าเป็นผู้จ้างทำ

3.1.3 งานพ่นสีพลาสติกสำหรับชิ้นงานพลาสติกในข้อ 3.1.1 ซึ่งต้องการความสวยงาม

ทั้งสีแห้งเร็วและแห้งช้า

3.2 การตลาดและภาวะการแข่งขัน

(ก) กุลยุทธ์ทางการตลาด

ด้านผลิตภัณฑ์ (PRODUCT)

-   กลุ่มอุตสาหกรรมยานยนต์และจักรยานยนต์ พัฒนาขีดความสามารถของการผลิตแม่พิมพ์
    และผลิตภัณฑ์ การพ่นสี คลอบคลุมความต้องการและการเติบโตของอุตสาหกรรมงานพลาสติก
    ดังนี้

  -เสริมสร้างขีดความสามารถด้านศูนย์บริการงานพ่นสีเต็มรูปแบบทั้งผลิตภัณฑ์ภายในและภายนอก
  (Interior Parts, Exterior Parts)
  เพื่อตอบสนองความต้องการของลูกค้าได้อย่างเต็มรูปแบบ

  -พัฒนาขีดความสามารถผลิตภัณฑ์งานฉีดพลาสติกโดยเริ่มจากการผลิตแม่พิมพ์ระบบ

  Hot Runner, Gas Injection

  -การร่วมมือกับทางลูกค้าพัฒนากระบวนการผลิต VA/VE
  เพื่อเป็นการสร้างมูลค่าเพิ่มในตัวผลิตภัณฑ์ให้กับลูกค้ามากที่สุด

  -สร้างทีมงานวิจัยผลิตภัณฑ์ (Engineering Design)
  ร่วมพัฒนาผลิตภัณฑ์ร่วมกับทางลูกค้าเพื่อให้เกิดประโยชน์สูงสุดสำหรับผู้บริโภค

-   กลุ่มอุตสาหกรรมเครื่องใช้ไฟฟ้าและอิเลคทรอนิกส์
    พัฒนาขีดความสามารถด้านการผลิตเพื่อตอสนองต้นทุนในการผลิตและการส่งมอบ
    ให้สามารถรองรับการเปลี่ยนแปลงแผนการผลิตแบบทันท่วงที

  (Delivery on time)

  -พัฒนาขีดความสามารถแบบีรบวงจรเพื่อตอบสนองความต้องการของลูกค้าสูงสุด เข่น
  งานฉีดขึ้นรูปพลาสติก,งานพ่นสี,การประกอบชิ้นงาน, Silk Screen, Hot Stamp

-   กลุ่มอุตสาหกรรมอื่น ๆ อาทิเช่น เครื่องใช้ในครัวเรือน,เฟอร์นิเจอร์,เครื่องใช้สำนักงาน
    โดยเน้นการมีส่วนร่วมการพัฒนาผลิตภัณฑ์, กระบวนการผลิตต้นทุนต่ำ,
    ความหลากหลายและคุณสมบัติต่างๆของวัตถุดิบการผลิตภายในประเทศเพื่อให้ลูกค้าสามารถแข่งขันด้านคุณภาพและราคาในตลาดโลกได้

  []โดยกลยุทธ์หลักที่บริษัทฯ จะนำมาใช้เพื่อให้บรรลุวัตถุประสงค์ เป้าหมาย
  และนโยบายของบริษัทฯ มุ่งเน้นสู่การปรับปรุงพัฒนากระบวนการผลิต
  ลดขั้นตอนแต่เพิ่มประสิทธิภาพของผลิตภัณฑ์ ให้มีมูลคา
  เพื่อตอบสนองความต้องการของลูกค้าอย่างแท้จริง

ราคา (PRICE)

การปรับปรุงประสิทธิภาพตลอดจนโครงสร้างของต้นทุนให้มีความเหมาะสม
สามารถแข่งขันได้กับทุกกลุ่มลูกค้าของบริษัท

ช่องทางการจัดจำหน่าย (PLACE)

การเลือกสถานที่ผลิตให้ใกล้ชิดกับลูกค้า
โดยที่บริษัทมีโรงงานผลิตอยู่สองแห่งเพื่อลดค่าใช้จ่ายในเรื่องค่าขนส่ง
ตลอดจนการบริการที่สามารถสนองตอบต่อลูกค้าได้รวดเร็ว และ ประหยัด

(ข) สภาพการแข่งขันของอุตสาหกรรม

การแข่งขันปัจจุบัน- กลุ่มอุตสาหกรรมรถยนต์สภาพการแข่งขันรุนแรง เนื่องจากกำลังผลิต

 มีจำนวนมาก

 จำนวนและขนาดของคู่แข่ง คู่แข่งหลักที่สำคัญประมาณ 3 รายแยกเป็นขนาดใหญ่ 2 รายและ

 ขนาด กลาง 1 รายเมื่อเปรียบเทียบกับบริษัท

การแข่งขันปัจจุบัน- กลุ่มอุตสาหกรรมรถจักรยานยนต์สภาพการแข่งขันส่วนใหญ่กลุ่มทุนจากญี่ปุ่นยังคงได้เปรียบ เนื่องจากลูกค้าส่วนใหญ่ยังคงให้ความสำคัญอยู่มาก

จำนวนและขนาดของคู่แข่ง คู่แข่งหลักที่สำคัญประมาณ 3 รายแยกเป็นขนาดใหญ่ 2 รายและ

ขนาดกลาง 1รายเมื่อเปรียบเทียบกับบริษัท

-   การแข่งขันปัจจุบัน-กลุ่มอุตสาหกรรมเครื่องใช้ไฟฟ้าและอิเลคทรอนิกส์สภาพการแข่งขันรุนแรง
    มาก โดยเฉพาะอย่างยิ่งกลุ่มทุนจากค่ายเกาหลี
    และจากไต้หวันเข้ามาบุกตลาดภายในประเทศไทยโดยมุ่งใช้กลยุทธ์ทางด้านราคาเป็นจุดแข็งในการตอบสนองความต้องการของลูกค้า

จำนวนและขนาดของคู่แข่ง คู่แข่งหลักที่สำคัญประมาณ 2 รายแยกเป็นขนาดใหญ่ 1 รายและ

ขนาดกลาง 1 รายเมื่อเปรียบเทียบกับบริษัท

-   การแข่งขันปัจจุบัน-กลุ่มอุตสาหกรรมอื่น ๆอาทิเช่น
    อุตสาหกรรมเครื่องใช้ในครัวเรือน,อุตสาหกรรมเครื่องสุขภัณฑ์,อุตสาหกรรมเฟอร์นิเจอร์สภาพการแข่งขันค่อนข้างน้อย

จำนวนและขนาดของคู่แข่ง คู่แข่งหลักที่สำคัญประมาณ 2 รายแยกเป็นขนาดใหญ่ 1 รายและ

ขนาดกลาง 1 รายเมื่อเปรียบเทียบกับบริษัท

สำหรับในปี 2550 บริษัทมีคู่แข่งที่สำคัญประมาณ 5 ราย ขนาดของคู่แข่งเมื่อเปรียบเทียบกับบริษัท

แยกได้ดังนี้ –ขนาดใหญ่ 3 ราย ขนาดกลาง 2 ราย

[]แนวโน้มการเจริญเติบโตของอุตสาหกรรม 

คาดว่าอุตสาหกรรมชิ้นส่วนพลาสติกจะมีการขยายตัวต่อเนื่องในปีตามการฟื้นตัวของภาครัฐและเศรษฐกิจ
อย่างไรก็ดี การลดอัตราภาษีนำเข้าตามกรอบของ AFTA และการเปิดตลาดเสรี ตาม WTO
จะช่วยลดต้นทุนการผลิตและขยายตลาด แต่ก็ทำให้การแข่งขันเพิ่มขึ้นด้วย
ทั้งนี้ผู้ประกอบการจะต้องปรับตัวให้สอดคล้องกับข้อกำหนดและมาตรฐานสากลต่างๆส่วนด้านการลงทุนการผลิตชิ้นส่วนพลาสติกจากกลุ่มทุนของต่างชาติจะมีมากขึ้น
การใช้ชิ้นส่วนภายในประเทศมีแนวโน้มที่ดีขึ้น
โดยใช้กลยุทธ์ที่สำคัญในการแข่งขันได้แก่ราคาที่ต้นทุนต่ำและคุณภาพที่ได้มาตรฐานสากลระยะเวลาการส่งมอบ
การบริหารและโดยเฉพาะอย่างยิ่งการสร้างมูลค่าเพิ่มในด้านสินค้าและบริการ

3.3 การจัดหาผลิตภัณฑ์หรือบริการ

(ก) บริษัทฯ มีโรงงานผลิต 2 แห่ง คือ

1.โรงงานเลขที่ 11/1 หมู่14 นิคมอุตสาหกรรมบางชัน ถ. เสรีไทย แขวงมีนบุรี เขตมีนบุรี
กรุงเทพฯ10510

2.โรงงานเลขที่ 99 หมู่ 5 ถ.บางนาตราด กม.38 ตำบลบางสมัคร อำเภอบางปะกง
จังหวัดฉะเชิงเทรา

กำลังการผลิต

+----------------------------+-------------+-------------+------------+
| รายการ                     | ปี 2550      | ปี 2549      | ปี 2548     |
+----------------------------+-------------+-------------+------------+
| กำลังการผลิตเต็มที่             | 794,112     | 736,528     | 827,904    |
|                            |             |             |            |
| ชั่วโ                        |             |             |            |
| มงการทำงานของเครื่องจักร(ชม.) |             |             |            |
+----------------------------+-------------+-------------+------------+
| ปริมาณการผลิตจริง             | 491,611     | 597,535     | 645,765    |
|                            |             |             |            |
| ชั่วโ                        |             |             |            |
| มงการทำงานของเครื่องจักร(ชม.) |             |             |            |
+----------------------------+-------------+-------------+------------+
| การใช้กำลังการผลิต (%)        | 62          | 82          | 78         |
+----------------------------+-------------+-------------+------------+
| อัตราเพิ่ม(ลด) ของปริมาณการผลิต | -24         | 6           | 25.80      |
+----------------------------+-------------+-------------+------------+

-   จำนวนกะที่ผลิตได้ จำนวน 3 กะ

-   จำนวนกะที่ผลิตจริง จำนวน 3 กะ

นโยบายการผลิตที่สำคัญ ไม่มี

วัตถุดิบและผู้จำหน่าย 

วัตถุดิบ วัตถุดิบสำคัญ แหล่งที่มาวัสดุทดแทน

-   วัตถุดิบที่สำคัญ คือ เม็ดพลาสติกไม่สามารถที่จะหาวัสดุอื่นมาทดแทนได้

-   แหล่งที่มาของวัตถุดิบ มีการสั่งซื้อจากใน และต่างประเทศ
    ในการนำเข้าวัตถุดิบจะเป็นการสั่งซื้อจากประเทศญี่ปุ่น ,สิงคโปร์

[]ผลจากเปลี่ยนแปลงเทคโนโลยีต่อการใช้วัตถุดิบ
กรณีที่มีการเปลี่ยนแปลงเทคโนโลยีในการผลิตไม่มีผลต่อการใช้วัตถุดิบ

ปัญหาสำคัญที่จะมีผลกระทบ คือ ราคาน้ำมัน และค่าเงินบาท ซึ่งอาจทำให้เกิดการเปลี่ยนแปลงราคา ของเม็ดพลาสติก มีแนวโน้มที่จะสูงขึ้น 

ผู้จำหน่ายจำนวนสัดส่วนการซื้อภายในประเทศ และต่างประเทศ 

สัดส่วนในการสั่งซื้อวัตถุดิบในประเทศ 99 % สั่งซื้อจากผู้จำหน่ายมากกว่า 30 ราย

สัดส่วนในการสั่งซื้อวัตถุดิบต่างประเทศ 1 %

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(ข) ผลกระทบต่อสิ่งแวดล้อม

-   ด้านการอนุรักษ์พลังงาน บริษัทฯ
    มีนโยบายให้หน่วยงานทำการวิเคราะห์และทำการศึกษาถึงการใช้พลังงานไฟฟ้า
    โดยเน้นการใช้พลังงานอย่างประหยัด และเกิดประสิทธิภาพมากยิ่งขึ้น
    และผลกระทบจากการสูญเสียพลังงานดังกล่าว ซึ่งเป็นไปตาม พรบ.
    การส่งเสริมการอนุรักษ์พลังงาน พ.ศ. 2535
    โดยจัดให้มีการอบรมให้พนักงานทุกคนมีส่วนร่วมในการทำกิจกรรมดังกล่าว

-   ด้านการจัดการด้านสิ่งแวดล้อม บริษัทฯ ได้นำระบบการจัดการด้านสิ่งแวดล้อม หรือ ISO
    14001 เข้ามาใช้ โดยมุ่งเน้นให้องค์กรมีการควบคุมและพัฒนา ปรับปรุงการปฏิบัติงาน
    ให้สอดคล้องกับกฎหมาย กฎระเบียบต่าง ๆ และรักษาสิ่งแวดล้อมอย่างต่อเนื่อง

-   ด้านความปลอดภัย อาชีวอนามัย และสภาพแวดล้อมในการทำงาน บริษัทฯ
    ได้มีการตรวจสอบระบบป้องกัน และระงับอัคคีภัย โดยให้พนักงานได้รับการฝึกซ้อมดับเพลิง
    และจัดตั้งคณะกรรมการความปลอดภัย อาชีวอนามัย และสภาพแวดล้อมในการทำงาน
    โดยได้กำหนดเป็นนโยบายของบริษัทฯ
    รวมทั้งมีการรณรงค์เผยแพร่ตามวารสารและทำแผ่นป้ายแสดงสถิติอุบัติเหตุ
    ติดป้ายประกาศให้พนักงานทราบ

-   ด้านการกำจัดสิ่งปฏิกูลหรือวัสดุที่ไม่ใช้แล้ว บริษัทฯ
    ได้ดำเนินการขออนุญาตกรณีการนำสิ่งปฏิกูลหรือวัสดุเหลือใช้แล้วซึ่งมีลักษณะและคุณสมบัติเป็นไปตามประกาศกระทรวงอุตสาหกรรมฉบับที่
    1 (พ.ศ. 2541) และฉบับที่ 6 (พ.ศ.2540) ออกนอกบริเวณโรงงานทุกครั้งก่อนนำไปกำจัด

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปี ที่ผ่าน
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

3.4 งานที่ยังไม่ได้ส่งมอบ ไม่มี